**MARTXOAK 31 TRANS ikusgarritasunaren nazioarteko eguna**
Martxoaren 31n, urtero, Trans Ikusgarritasunaren Nazioarteko Eguna ospatzen da, aniztasuna ospatzeko eta mundu osoan trans pertsonenganako diskriminazioaren aurkako sentsibilizazioa sortzeko.

Gaur egun bizi dugun pandemia eta konfinamendu egoera dela eta, errealitate batzuk are ikusezinagoak, isilduagoak eta ostrazismora kondenatuagoak dira. Gogoratu behar dugu inposatutako ikusezintasuna beste indarkeria mota bat dela, eta gizarte osoaren erantzukizuna dela diskriminazio eta indarkeria mota guztien aurka borrokatzea.

Identitateak adierazteko eta horien arabera bizitzeko eskubidea Giza Eskubideei buruzko nazioarteko akordio ugaritan aitortuta dago. Beharrezkoa da transgeneroen ikusgarritasuna sustatzea, sexu-dibertsitatearen iruditeria arauemaile, bitar eta murriztailetik harago, soil-soilik hertsatzen eta kentzen gaituen araudiarekin bat ez datozen bizipenak eta adierazpenak aintzat hartuak izan daitezen.

Egun honetan, trans horiek guztiak aldarrikatu nahi ditugu, eta gizarte osoa gonbidatu nahi dugu lanean jarraitzera, bizipen guztiak errespetatzen dituen gizarte bat lortzeko, pertsonek beren errealitatea nola bizi askatasunez erabaki ahal izan dezaten. Horrela bakarrik eraikiko dugu pertsonen aniztasunak ematen duen aberastasuna, guztioi dagokigun aniztasun hori, errespetatu, aitortu eta ospatuko duen gizarte bat.